Hrvatski sabor
20121128

10000 plovila je pod stranom zastavom. To je velik broj plovila koji bi trebali prijeći ovakvom sniženom stopom pod hrvatsku zastavu i tu bi Hrvatska trebala uprihoditi nešto novca. Međutim, procedura je prevelika i predugačka. Da bi se vozilo registriralo, odnosno plovilo registriralo mora imati potvrdu o tehničkoj ispravnosti, lučke kapetanije moraju obaviti tehničke preglede. Čuli smo i sami od kolega zastupnika da lučke kapetanije nemaju dovoljno zaposlenih koji će obaviti te tehničke preglede. Obavljaju preglede 4000 plovila. Još ćemo im sad dodati 10000 plovila, a zapošljavanja novih nema. Postupak dokazivanja da je plovilo proizvedeno u EU je komplicirano. Ako plovilo nije proizvedeno u EU plaća se carina od 8 do 12%. Dakle, kad stavimo carinu od 8 do 12% plus ovih 5% PDV-a opet će to u konačnici rezultirati neregistriranjem plovila u Republici Hrvatskoj. Smanjenjem stopa PDV-a u turizmu, odnosno na usluge hrane i pića jasno se ističe da je turizam jedan od strateških sektora hrvatskog gospodarstva. Smatra se da će se snižavanjem stope PDV-a poticati konkurentnost i povećati zaposlenost u sektoru turizma.